钦定古今图书集成/明伦汇编/氏族典/第273卷 > 王翰
## 钦定古今图书集成/明伦汇编/氏族典/第273卷 > 王翰

按《永福县志﹕》：“翰，字用文。先世以军功授千户，镇庐州，
改福州路治中。适三魁盗起，翰造其垒，谕降之，迁同
知，又迁理问官，擢行省郎中。平章陈有定表授潮州
路总管，兼督梅惠州。元亡，屏居山中，黄冠野服，号友
石山人。越十年戊戌，高庙以廷荐起之。翰闻叹曰﹕：‘女
岂可更适人哉’！有司逼就道，遂自刎死。”